16-åringer får stemmerett i Oslo

Ved kommunevalget i 2015 skal også 16-åringer i Oslo få stemmerett, mener Arbeiderpartiet.

Ntb

5. mars 2013 06:14 Sist oppdatert 5. mars 2013

Stemmerett for 16-åringer ble gjennomført som et prøveprosjekt i 20 kommuner ved forrige lokalvalg i 2011. Mandag kveld stemte et stort flertall i Arbeiderpartiets gruppemøte i Oslo for forslaget.

Fra før har Venstre, SV og Rødt sagt ja til det samme, og Oslo blir dermed den første storbyen i landet hvor 16-åringer får stemmerett ved lokalvalg, skriver Dagsavisen. Det samme forslaget ble nedstemt i Oslo Ap i 2008.